Johannes (navn)

Johannes er et opprinnelig gresk mannsnavn, Ioannes (Ἰωάννης). Det er mye brukt i kristen kultur. Bibelen omtaler både døperen Johannes og evangelisten Johannes. Johannes er et vanlig mannsnavn i veldig mange land. Johannes er ett av de mannsnavn som har gitt opphav til flest variasjoner. Johan, John, Jan, Hannes, Jon, Jöns, Jens, Heinz og Hans er alle varianter eller kortformer som forekommer i germanske språkområder, i romanske språkområder finns former som Juan (spansk), Giovanni (italiensk), Jean (fransk). Navnet Ivan er den russiske formen av Johannes.

I Norge ble navnet tidligere forkortet til Johs; dette ble utover på 1900-tallet etablert som eget fornavn.

Etymologi
Johannes har opprinnelse i det greske mannsnavnet Ioannes (Ἰωάννης), som kommer fra hebraiske Yochanan og betyr «Gud er nådig».

Utbredelse
Johannes er nevnt i 130 vers i Bibelen, og er dermed blant de hundre oftest nevnte navnene i Bibelen.

Navnet er kjent i Norge fra 1000-tallet, i formen Jon, men var ikke blant de mest brukte navnene. Johannes ble et vanlig navn i Norge i middelalderen. Over 230 forskjellige personer med navnet er nevnt i Regesta Norvegica.Regesta Norvegica De to formene var sammen rundt år 1500 det nest mest brukte mannsnavnet i Norge. 
Johans var et vanlig mannsnavn i Norge på 1500-tallet. Over 170 personer med navnet er nevnt i Norske Lensrekneskapsbøker 1548-1567.
Johannes var et svært populært navn på gutter født i Norge på 1600-, 1700- og 1800-tallet, og de første tiårene på 1900-tallet. Navnet falt siden i popularitet, men tok seg noe opp igjen på begynnelsen av 2000-tallet. Navnet hadde en popularitetstopp med 1,9 % i 1891.

I Sverige er Johannes kjent fra 1100-tallet. Det har på 1900-tallet aldri vært blant de aller mest populære navnene på guttebarn født i Sverige. Størst popularitet hadde navnet i 1993, da det var på 43.-plass.

Johannes var blant de ti mest populære navnene på guttebarn født i Finland i perioden ca. 1890–1950 og igjen fra ca. 1980. Siden ca. 1940 har Juhani vært en mer populær variant av navnet i Finland.

 Popularitet for Johannes og andre finske varianter av dette navnet, som navn på guttebarn i Finland over tid. 

I Tyskland var Johannes et populært navn på guttebarn på begynnelsen av 1900-tallet, og igjen i 1980-årene.

Jóhannes var et svært vanlig navn på Island på midten av 1800-tallet.

Johannes er i dag blant de mest bruke mannsnavnene i Finland, og Ioánnes (Ιωάννης) er blant de mest brukte i Hellas. 

|}

 Kjente personer med Johannes som fornavn 
 Johannes Krysostomos (347–407), gresk kirkefar
 Johannes Gutenberg (ca. 1400–1468), tysk oppfinner og trykker
 Johannes Kepler (1571–1630), tysk astronom og matematiker
 Johannes Vermeer (1632–1675), nederlandsk maler
 Johannes Baptist Katschthaler (1832–1914), østerriksk katolsk kardinal
 Johannes Brahms (1833–1897), tysk komponist og pianist
 Johannes Sundvor (1871–1941), norsk forfatter, tambur og politikonstabel.
 Johannes Vilhelm Jensen (1873–1950), dansk forfatter og nobelprisvinner i litteratur
 Johannes Heesters (1903–2011), nederlandsk skuespiller og sanger
 Johannes Virolainen (1914–2000), finsk statsminister
 Johannes Paul II (1920–2005), polskfødt pave
 Johannes Salminen (f. 1925), finsk forfatter og essayist
 Johannes Koskinen (f. 1954), finsk justisminister
 Johannes Joner (f. 1958), norsk skuespiller
 Johannes Kerkorrel (f. 1960), sørafrikansk musiker og journalist
 Johannes Moser (f. 1979), tysk-kanadisk cellist
 Johannes Nambala (f. 1991), namibisk paralympisk sprinter
 Johannes Thingnes Bø (f. 1993), norsk skiskytter
 Johannes Høsflot Klæbo (f. 1996), norsk langennsløper

Navnedag
Johannes har norsk navnedag den 24. juni. Johannes har også navnedag i flere andre land, oftest 24. juni.
 Land  Navn  Navnedag  Kommentar   Johannes    Katolsk minnedag for Johannes Don Bosco.   Johannes    Katolsk minnedag for Johannes av Gud.   Johannes       Johannes    Katolsk minnedag for pave Johannes I.   Johannes    Katolsk minnedag for Johannes Døperen.   Johannes    Finlandssvensk navnedag. Katolsk minnedag for Johannes Døperen.   Johannes    Jonsvaka, jonsmesse, sankthans: minnedagen for døperen Johannes, helligdag i Sverige, og Finland.   Johannes    Katolsk minnedag for Johannes Døperen.   Johannes    Katolsk minnedag for Johannes Maria Vianney.   Johannes    Katolsk minnedag for Johannes Døperens martyrdød.   Johannes    Katolsk minnedag for Johannes Døperens martyrdød.   Johannes    Katolsk minnedag for Johannes Døperens martyrdød.   Johannes    Katolsk minnedag for Johannes Leonardi.   Johannes    Katolsk minnedag for Johannes av Brébeuf.   Johannes    Katolsk minnedag for Johannes av Capestrano.   Johannes    Katolsk minnedag for Johannes av Damaskus.   Johannes    Katolsk minnedag for Johannes av Korset.   Johannes    Katolsk minnedag for evangelisten Johannes.   Johannes    Katolsk minnedag for evangelisten Johannes.

Referanser

 Navnestatistikk, 2006, SSB
 Om navnet hos kvasir

 Eksterne lenker 


Kategori:Mannsnavn
Kategori:Navn brukt i Bibelen
Kategori:Navn brukt i dansk
Kategori:Navn brukt i estisk
Kategori:Navn brukt i finsk
Kategori:Navn brukt i gammelsvensk
Kategori:Navn brukt i grønlandsk
Kategori:Navn brukt i latinsk
Kategori:Navn brukt i nederlandsk
Kategori:Navn brukt i norrønt
Kategori:Navn brukt i norsk
Kategori:Navn brukt i svensk
Kategori:Navn brukt i tysk
Kategori:Navn fra dyder og visdom
Kategori:Navn fra guddommelige referanser
Kategori:Navn med opprinnelse i klassisk hebraisk
Kategori:Navn typisk for den tapte generasjon i Norge